Peste 5.600 de români au încălcat măsura privind restricţionarea circulaţiei încă din prima zi în care a fost impusă.  Polițiștii au dat amenzi de peste șapte milioane de lei / Unii au ieșit cu peștișorul sau pisica la ”plimbare”

Poliţiştii au depistat, miercuri, 5.621 de persoane care nu au respectat măsura privind restricţionarea circulaţiei prevăzută de ordonanţa militară, a anunţat Inspectoratul General al Poliţiei Române. 

Acestora le-au fost aplicate sancţiuni contravenţionale în valoare de 7.404.297 de lei. 

Acţiunea poliţiştilor a început miercuri, la ora 12,00, când au intrat în vigoare restricţiile de circulaţie. 

Citește și: DOCUMENT Cum arată declarația pe proprie răspundere necesară pentru a putea ieși din casă

De exemplu, un român care a ieșit miercuri din casă, în ciuda interdicției generalizate de circulație, a găsit un motiv hilar: le-a spus polițiștilor că a vrut să-și plimbe peștișorul de acvariu pe care îl ținea într-o pungă.